Еди Маринов
Редя думи празни

chitanka.info

Редя думи празни

на празния лист.

От мисли омразни

умът ми е чист.

Редя думи нежни —

самотни в нощта.

И пак неизбежно

явява се тя.

Редя думи с болка.

Ръцете кървят,

треперят, не могат

при мен да я спрат.

Редя думи грозни,

отприщвам гнева.

Но ето — пак празен

остава листа.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.